# KDebugDialog

&David.Faure; &David.Faure.mail;
&traductor.Antoni.Bella;
2 d'abril de 2016
Frameworks 5.21
KDE KDebugdialog Depuració

&kdebugdialog; és un diàleg per a gestionar els missatges de diagnosi en temps d'execució. Compta amb un ús senzill i un mode complet.

Per tal que tots els canvis tinguen efecte Desactiva tota l'eixida de depuració haurà d'estar sense marcar.

Només per a les aplicacions que utilitzen la biblioteca kdelibs4support dels &frameworks;.

kDebug() ja no s'utilitza en el &kf5-full;, en favor del registre per categories integrat a les &Qt;, vegeu QLoggingCategory. Utilitzeu el programa KDebugSettings per a habilitar/inhabilitar el qCDebug.

Mode senzill

  Si inicieu `kdebugdialog5`, veureu una llista d'àrees que es poden inhabilitar o habilitar. Una crida `kDebug(àrea)` en el codi només mostrarà alguna cosa en l'eixida de depuració si esta àrea està habilitada.

  Cal tindre en compte que kWarning, kError i kFatal sempre apareixeran, pel qual val a dir que NO estan controlats per esta configuració.

  Introduïu una cadena coincident a dins del quadro de Busca a la part superior de la llista, açò us permetrà filtrar les àrees que es mostren en la vista de llista. Utilitzeu els botons davall de la llista per a seleccionar o desseleccionar tots els elements de la vista (les altres àrees no tenen efecte) o canviar l'eixida de depuració per a un sol element amb la casella de selecció davant seu.

Mode complet

  Si inicieu amb `kdebugdialog5` `--fullmode`, aleshores podreu definir per separat cada nivell de gravetat del que s'hauria de fer amb els missatges de diagnosi en este nivell, i el mateix per a cada àrea de depuració.

  En el mode complet, primer haureu de seleccionar l'àrea de depuració en la qual esteu interessat des de la llista a l'esquerra del diàleg utilitzant el quadro de busca a la part superior de la llista.

  Independentment podeu establir l'eixida per a diversos tipus de missatges:

  - Informació

  - Avís

  - S'ha produït un error

  - Error fatal

  Per a cadascun d'estos tipus podeu establir el següent:

  Eixida a:

    En este quadro combinat, podeu escollir cap a on s'hauran de dirigir els missatges de l'eixida. Les possibilitats són: Fitxer, Quadro de missatge, Intèrpret d'ordres (significa stderr) i Syslog. Per favor, no dirigiu els missatges amb errors fatals cap a syslog a menys que sigueu l'administrador del sistema. L'eixida predeterminada és Intèrpret d'ordres.

  Nom del fitxer:

    Només està habilitat quan heu escollit Fitxer com a eixida i servix per a proporcionar el nom d'este fitxer (el qual s'interpreta com a relatiu cap a la carpeta actual). El nom predeterminat és `kdebug.dbg`.

  A part d'açò, també podeu marcar la casella de selecció Interromp si hi ha errors fatals. En este cas, si es genera un missatge de diagnosi amb un nivell de gravetat `KDEBUG_FATAL`, l'aplicació avortarà amb un senyal SIGABRT després de generar el missatge.

Quan tanqueu el diàleg prement D'acord, les vostres entrades seran aplicades immediatament i guardades en `$`XDG_CONFIG_HOME`kdebugrc` (el predeterminat és `~/.config/kdebugrc`). Si premeu Cancel·la, les vostres entrades seran descartades i es restauraran les antigues.

Crèdits a Kalle Dalheimer per la versió original de &kdebugdialog;

Traductor de la documentació: &credits.Antoni.Bella;

&underFDL;